Agen Oranye lan "Super Oranye" iku julukan sing diwènèhaké kanggo herbisida lan defolian kang digunaaké déning Militer Amérika Sarékat ing peperangan herbisida (herbicidal warfare) sakwéné Perang Vietnam. Ing peperangan herbisida kasebut, sapérangan herbisida kalebu Agen Oranye digunaaké kanthi maksud kanggo ngancuraké prodhuksi bahan pangan lan wiwitan sing didadèaké minangka papan pandhelikan mungsuh. Agen Oranye digunaaké saka taun 1961 tekan taun 1971, lan ing antarané kabèh kang disebut " herbisida kluwung" sing paling mbebayani, sing digunaaké ing program iki. Degradasi Agen Oranye (éwadéné Agen Ungu, Jambon, lan Ijo) nglepasaké dioxin, sing didakwa wus mbebayani marang kaséhatan wong kang kapaparaké ing mangsa Perang Vietnam. Agen Biru lan Putih iku bagéan saka program sing padha nanging ora ngandhut dioxin. Studi ngenani penduduk sing kapapar dioxin, éwadéné ora kudu Agen Oranye, nunjukaké ningkaté résiko manéka warna tipe kanker lan cacat genetis. Dampak paparan ing tingkat rendah kanggo jangka wektu sing suwé durung bisa dipesthèaké. Wiwit 1980-an, sapérangan tuntutan hukum wus diajokaké marang perusahaan-perusahaan sing mprodhuksi Agen Oranye, ing antarané ya iku Dow